ⵜⴰⵎⴰⵣⵉⵖⵜ ⵏ ⴰⵢⵜ ⵉⵣⵏⴰⵙⵙⵏ

ⵜⴰⵎⴰⵣⵉⵖⵜ ⵏ ⵉⵣⵏⴰⵙⵙⵏ (ⵉⵣⵏⴰⵙⵙⵏ) ⵏⵖ ⴷ ⵜⴰⵎⴰⵣⵉⵖⵜ ⵜⴰⵣⵏⴰⵙⵙⵜ (ⵜⴰⵣⵏⴰⵙⵙⵜ) ⵜⴳⴰ ⵢⴰⵜ ⵜⵏⵜⴰⵍⴰ ⵜⴰⵎⴰⵣⵉⵖⵜ ⵣⵖ ⵜⵓⵜⵍⴰⵢⵉⵏ ⵜⵉⵣⴰⵏⴰⵜⵉⵏ. ⴰⵔ ⵜⴻⵜⵜⵓⵙⴰⵡⴰⵍ ⵖ ⵜⵜⵎⵉ ⵏ ⵓⴳⴰⴼⴰ ⴰⴳⵎⵓⴹⴰⵏ ⵏ ⵍⵎⵖⵔⵉⴱ, ⵖ ⵡⴰⴽⴰⵍ ⵏ ⵉⵣⵏⴰⵙⵏ (ⵖ ⵜⵙⴳⴰ ⵏ ⴱⵔⴽⴰⵏ) ⴳⵔ ⵜⵓⵜⵍⴰⵢⵉⵏ ⵏ ⴰⵔⵔⵉⴼ ⴷ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵏ ⵓⵏⵥⵓⵍ ⵏ ⴷⵣⴰⵢⵔ. ⴰⵢⵜ ⵜⴳⵔⴱⴰⵣⵜ ⴰⴷ ⴰⵔ ⴰⵇⵇⵔⴰⵏ ⵉ ⵢⴰⵏ ⵣⴳⵉ-ⵙⵏ ⵙ ⵉⵙⵎ « ⴰⵣⵏⴰⵙⵙⵉ » ⵏⵖ « ⴰⵣⵏⴰⵙⵙⵏⵉ ».
 ⴰⵥⵓⵕ ⵏ ⵢⵉⵙⵎ 
ⵎⵣⴰⵔⴰⵢⵏ ⵜⵓⴳⵜ ⵏ ⵉⵎⵉⵏⴰⴳⵏ ⵖ ⵡⴰⵥⵓⵕ ⵏ ⵢⵉⵙⵎ ⴰⴷ ⵏ "ⵉⵣⵏⴰⵙⵙⵏ" ⵎⴰⵛ ⴰⵔ ⵉⵜⵜⵉⵏⵉ ⵓⵎⵉⵏⴰⴳ ⵄⴰⴱⴷⵍⵍⴰⵀ ⵍⵃⵙⴰⵢⵏⵉ ⵖ ⵓⴷⵍⵉⵙ ⵏⵏⵙ "-{ⴱⴰⵏⵓ ⵉⵣⵏⴰⵙⵏ ⴰⵍⵇⵉⵙⵙⴰ ⴰⵍⴽⴰⵎⵉⵍⴰ}-" (ⵉⵙⵏⴰⵎⴽⵏ: ⴰⵢⵜ ⵉⵣⵏⴰⵙⵏ ⵜⴰⵏⴼⵓⵙⵜ ⴽⵓⵍⵍⵓⵜ" ⵎⴰⵙ ⴷ ⴰⵏⴰⵎⴽ ⵍⵍⵉ ⴰⴽⴽⵯ ⵢⴰⵥⵏ ⵉ ⵜⵎⵥⵍⴰ ⴷ ⵡⴰⵍⵍⵉ ⴰⴽⴽⵯ ⵉⵏⵜⴰⵛⵔⵏ ⵉⴳⴰ ⵜ ⴱⵍⵍⵉ ⵢⵉⵙⵎ ⴰⴷ ⵏ "ⵉⵣⵏⴰⵙⵙⵏ" ⵉⴽⴽⴰ ⴷ ⵜⴳⵓⵔⵉ ⵏ "ⵣⵏⴰⵜⴰ" ⵍⵍⵉ ⵉⴳⴰⵏ ⵢⴰⵜ ⵣⵖ ⵜⵇⴱⵉⵍⵉⵏ ⵜⵉⵎⴰⵣⵉⵖⵉⵏ ⵎⵇⵇⵓⵔⵏⵉⵏ ⵏ ⵉⵎⴰⵣⵉⵖⵏ ⵣⵓⵏ ⴷ ⵓⴽⴰⵏ ⵚⵏⵀⴰⵊⴰ ⴷ ⴽⵜⴰⵎⴰ. ⵙ ⵖⵎⴽⴰⴷ, "ⵉⵣⵏⴰⵙⵙⵏ" ⵜⴽⴽⴰ ⴷ "ⵉⵣⵏⴰⵜⵏ" ⵍⵍⵉ ⵉⵙⵏⴰⵎⴽⵏ "ⵉⵣⵏⴰⵜⵉⵢⵉⵏ" ⵏⵖ ⴷ "ⵜⴰⵔⵡⴰ ⵏ ⵣⵏⴰⵜⴰ"."ⴱⴰⵏⵓ ⵉⵣⵏⴰⵙⵙⵏ ⵜⴰⵏⴼⴰⵍⵉⵜ ⴽⵓⵍⵍⵓⵜ" . 2019. ⵜⴰⵎⴰⴷⴷⴰⵙⵜ ⵜⴰⴽⴰⴷⵉⵎⵉⵢⵜ ⴰⵜⵜⵓⵔⴰⵜ. ⵄⴰⴱⴷⵍⵍⴰⵀ ⵍⵃⵙⴰⵢⵏⵉ, ⵍⵎⵖⵔⵉⴱ

 ⵜⵓⵜⵍⴰⵢⵜ ⵖ ⵉⵎⵉⵣⵉ 
ⵣⵖ ⴰⵢⵍⵍⵉ ⵉⵜⵜⵉⵏⵉ ⵓⵙⵏⵎⴰⵍⴰ ⵏ ⵜⵎⵜⵜⴰ ⵉⵎⵓⵏⵏ ⵉ ⵓⵙⴳⵎⵉ, ⵜⴰⵎⴰⵙⵙⴰⵏⵜ ⴷ ⵜⴰⴷⵍⵙⴰ, ⵜⵓⵜⵍⴰⵢⵜ ⵏ ⴰⵢⵜ ⵉⵣⵏⴰⵙⵙⵏ ⵉⵎⵉⴽ ⵙ ⵉⵎⵉⴽ ⴰⵔ ⵜ ⵉⵜⵜⵉⵍⵉⵃ ⴷ ⴰⵔ ⵜⵜⵉⴷⵔⵓⵙ ⵖ ⵢⵉⵍⵙⴰⵡⵏ ⵏ ⵜⴰⵔⵡⴰ ⵏ ⵉⵎⵙⵉⵡⵍⵏ ⵏⵏⵙ ⴷ ⵓⵔ ⴰⵙ ⵉⵖⴰⵎⴰ ⵎⴰ ⵉⴳⴳⵓⵜⵏ ⴰⴷ ⵜⴰⵖⵓⵍ ⵜⴳ ⵜⵓⵜⵍⴰⵢⵜ ⵉⵏⵖⵓⴱⴰⵏ. ⴰⵔ ⵉⵜⵜⵉⵏⵉ ⵓⴷⵍⵉⵙ ⵏ "ⴱⴰⵏⵓ ⵉⵣⵏⴰⵙⵙⵏ ⴰⵍⵇⵉⵙⵙⴰ ⴰⵍⴽⴰⵎⵉⵍⴰ" ⵎⴰⵙ ⴷ ⵜⵓⵜⵍⴰⵢⵜ ⴰⴷ ⵖⵉⵍⴰⴷ ⵜⵍⵍⴰ ⵙⵓⵍ ⵖⴰⵔ ⵖ ⴽⵔⴰ ⵏ ⵜⵎⵉⵣⴰⵔ ⴷⵔⵓⵙⵏⵉⵏ ⵖ ⵜⴰⵎⴰ ⵏ ⴱⵔⴽⴰⵏ ⵣⵓⵏ ⴷ ⴰⴽⵍⵉⵎ ⴷ ⵛⵔⴰⵄⴰ ⴷ ⵜⴰⴼⵓⵖⴰⵍⵜ.

 ⵉⴷⵖⴰⵔⵏ ⵏ ⵜⵓⵜⵍⴰⵢⵜ 
ⵍⵍⴰⵏ ⵎⵉⴷⴷⵏ ⵉⵙⴰⵡⴰⵍⵏ ⵙ ⵜⵓⵜⵍⴰⵢⵜ ⴰⴷ ⵖ ⵜⵎⴷⵉⵏⵜ ⵏ ⴱⵔⴽⴰⵏ ⴷ ⴽⵔⴰ ⵏ ⵉⴷⵖⴰⵔⵏ ⵍⵍⵉ ⴰⵙ ⵉⵡⴰⵍⴰⵏ, ⵣⵓⵏ ⴷ ⴰⴽⵍⵉⵎ ⴷ ⵜⴰⴼⵓⵖⴰⵍⵜ ⴷ ⵣⴳⵣⵍ ⴷ ⵛⵛⵡⵉⵃⵢⴰ ⴷ ⵛⵔⴰⵄⴰ ⴷ ⴱⵏⵉ ⵄⵟⵉⵢⴰ ⴷ ⵔⵙⵍⴰⵏ ⴷ ⵓⵣⴰⵖⴰⵔ ⵏ ⵜⵔⵉⴼⴰ. ⵜⴽⴽⴰ ⵜⵜ ⵉⵏⵏ ⵢⴰⵜ ⵍⵉⵛⴰⵄⴰ ⵖ ⵉⵙⴳⴳⵯⴰⵙⵏ ⵏ ⵉⴷ ⵜⴰⵎ ⵉⴷ ⵎⵔⴰⵡ ⵉⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵣⵏⴰⵙⵜ ⴳⴰⵏ ⵉⴱⵓⵊⴰⴷⵉⵢⵏ ⴷ ⵡⵉⵍⵍⵉ ⵙⴰⵡⴰⵍⵏⵉⵏ ⵙ ⴷⴷⴰⵔⵉⵊⴰ ⵏⵜⵜⵏⵉ ⴰⴷ ⵉⴳⴰⵏ ⵉⵏⴰⵥⵉⵢⵏ. ⵓⵔ ⴷ ⵜⴰⴷ ⴰⴷ ⵉⴳⴰⵏ ⵜⴰⵎⵏⵜⵉⵍⵜ ⵜⴰⵎⵣⵡⴰⵔⵓⵜ ⵍⵍⵉ ⴷ ⵉⵏⵇⵇⴰⵏ ⵜⵓⵜⵍⴰⵢⵜ ⴰⴷ, ⵎⴰⵛ ⴰⵢⵍⵍⵉ ⴷ ⵢⵓⵊⵊⴰⵏ ⵜⵓⵜⵍⴰⵢⵜ ⴰⴷ ⴰⴷ ⵜ ⵉⵜⵜⵉⵍⵉⵃ ⵉⵎⵉⴽ ⵙ ⵉⵎⵉⴽ ⵉⴳⴰ ⵜ ⴰⵛⴽⵓ ⴰⵔ ⵜⵜⴰⵏⵏⴰⵢⵏ ⵜⵓⵜⵍⴰⵢⵜ ⴰⴷ ⵣⵓⵏ ⵉⵖ ⵜⴳⴰ ⵜⵓⵜⵍⴰⵢⵜ ⵏ ⵜⵎⴰⵣⵉⵔⵜ ⵓⵔ ⵉⵅⵚⵚⴰ ⵙⵉⵏ ⵎⵉⴷⴷⵏ ⴰⴷ ⴰⵙ ⵓⵔ ⵙⵙⵉⵏ ⵙ ⵙⵉⵏ ⴰⴷ ⵙⵉⵙ ⵙⴰⵡⵍⵏ.

 ⴰⵔⵎⴰⵙ 

ⵉⵏⵏⴰ ⵓⵎⴰⵙⵙⴰⵏ ⴰⴼⵔⴰⵏⵙⵉⵙ ⵉⵎⵇⵇⵓⵔⵏ ⵉⴷⵎⵓⵏⴷ ⴷⵉⵙⵜⴰⵢⵏ ⵎⴰⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵣⵏⴰⵙⵙⵜ ⴷⴰ ⵜⵔⵎⴰⵙⵏ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵏⵜⴰⵍⴰ ⵏ ⵣⴽⴰⵔⴰ, ⴱⵏⵓ ⴱⵓⵣⴳⵓ ⴷ ⴱⵏⵉ ⴱⵓⵙⵄⵉⴷ ⴷ ⵜⴰⵎⴰⵣⵉⵖⵜ ⵏ ⴱⵏⵉ ⵙⵏⵓⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⴰⵎⴰⵣⵉⵖⵜ ⵏ ⴼⵉⴳⵉⴳ ⴷ ⵜⴰⵎⴰⵣⵉⵖⵜ ⵏ ⴰⵢⵜ ⵙⵖⵔⵓⵛⵛⵏ. ⴰⵔⵎⴰⵙ ⴰⴷ ⴰⵔ ⵉⵜⵜⴰⵖⵓⵍ ⵉⵛⵇⵇⴰ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵔⵉⴼⵉⵜ ⵎⵇⵇⴰⵔ ⵉⵍⵍⴰ ⵉⵎⵉⴽ ⵏ ⵓⵔⵎⴰⵙ ⴷⴰⵔ ⴰⵢⵜ ⵔⵉⴼ ⵉ ⵜⵓⵜⵍⴰⵢⵜ ⵏ ⴰⵢⵜ ⵉⵣⵏⴰⵙⵏ. ⴰⵔⵎⴰⵙ ⴰⴷ ⴰⵔ ⵉⵜⵜⴰⵖⵓⵍ ⵉⴳ ⴰⵡⵣⵖⵉ ⴷ ⵎⵉⴷⴷⵏ ⵏ ⵙⵓⵙ ⴷ ⵡⵉⵍⵍⵉ ⵙⴰⵡⴰⵍⵏⵉⵏ ⵙ ⵜⵛⵍⵃⵉⵜ. ⵙ ⵖⵎⴽⴰⴷ ⵏⵥⴹⴰⵕ ⴰⴷ ⵏⵉⵏⵉ ⵎⴰⵙ ⴷ ⵡⴰⵡⴰⵍ ⵏ ⴰⵢⵜ ⵉⵣⵏⴰⵙⵏ ⵢⴰⵥ ⵓⴳⴳⴰⵔ ⵉ ⵉⴷⵊⴰⵔⵏ ⵏⵏⵙⵏ ⵖ ⵉⴼⴼⵓⵙ ⴷ ⵉⴼⴼⵓⵙ-ⴰⴳⵎⵓⴹⴰⵏ ⵖ ⴱⵔⵔⴰ ⵏ ⵔⵔⵉⴼ: ⵜⴰⵎⴰⵣⵉⵖⵜ ⵏ ⴱⵏⵉ ⵙⵏⵓⵙ ⴷ ⵜⴰⵎⴰⵣⵉⵖⵜ ⵏ ⴰⵢⵜ ⵙⵖⵔⵓⵛⵛⵏ ⴷ ⵜⵉⵏ ⴰⵢⵜ ⵡⴰⵔⴰⵢⵏ.ⴰⴷⵍⵉⵙ ⵏ "بركان تحت الإستيطان". ⵄⴰⴱⴷⵍⵍⴰⵀ ⵍⵃⵙⴰⵢⵏⵉ. ⴰⵙⵉⴳⴳⵣ ⵏ 2016

 ⵉⵍⵓⴳⴰⵏ 

 ⵓⵔ ⴷ ⵣⵓⵏ ⴷ ⵜⴰⵔⵉⴼⵉⵜ, ⴰⵙⴽⴽⵉⵍ ⵏ ⵢⴰⵜⵀ (ث) ⴰⵔ ⵉⵜⵜⴰⵖⵓⵍ ⵉⴳⴰ ⵢⴰⵀ (ⵏⵝⵏⵉⵏ ⇒ ⵏⵀⵏⵉⵏ).
 ⴰⵙⴽⴽⵉⵍ ⵏ ⵢⴰⴽ ⵖ ⵜⵔⵉⴼⵉⵜ ⴰⵔ ⵉⵜⵜⴰⵖⵓⵍ ⵉⴳⴰ ⵢⴰⵢ (ⴰⴽⵙⵓⵎ ⇒ ⴰⵢⵙⵓⵎ ⵜⵉⴼⵉⵢⵢⵉ).
 ⵉⵙⴽⴽⵉⵍⵏ ⵏ ⵢⴰⵃ ⴷ ⵢⴰⵄ ⵓⵔ ⵍⵍⵉⵏ, ⴷ ⵉⵖ ⴰⴽⴽⵯ ⵍⵍⴰⵏ ⴰⵔ ⵜⵜⵉⵍⵉⵏ ⵖ ⵉⵡⴰⵍⵉⵡⵏ ⵍⵍⵉ ⴷ ⵉⴽⴽⴰⵏ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵢⴰⴹⵏⵉⵏ ⵏⵖ ⴷ ⵜⴰⵄⵔⴰⴱⵜ.

 ⵜⴰⵏⵏⴰⵢⵉⵏ 

 ⵉⵙⴰⵖⵓⵍⵏ 

ⴰⵙⵎⵉⵍ:ⵜⵓⵜⵍⴰⵢⵜ ⵜⴰⵎⴰⵣⵉⵖⵜ
ⴰⵙⵎⵉⵍ:ⵜⴰⵙⵏⵉⵍⵙⵜ